-ધરમ, હું જાણું છું કે તું આ કાગળ વાંચી શકે છે. મેં આ કાગળની સાથે જે પરબીડિયું મોકલાવ્યું છે એની પર લગાવેલ પીનો ઝેરી છે, જે તારે આજે રાત્રે ગળી જવાની છે, અને જોડે આ કાગળ પણ ! અને કદાચ એવું પણ બને કે તારા સુધી માત્ર આ કાગળ જ પંહોચાડવામાં આવે, તો ત્યારે તારે સેલની દીવાલ પર માથું ફોડીને અથવા અન્ય કોઈ પણ રીતે આજે આત્મહત્યા કરવાની જ છે. અને હું પણ આજે રાત્રે આત્મહત્યા કરવા જઈ રહી છું. કેમ? શા માટે? એ તને આ કાગળમાં સમજાવી શકવા અસમર્થ છું… પણ જો તને તારી મઝહબી પર સહેજ પણ વિશ્વાસ હોય તો મેં જેમ કહ્યું તેમ કરજે…! હવે આપણું અહીં મળવું તો શક્ય નથી જ, જલ્દીથી ઉપર મુલાકાત થશે. આમીન. લી.મઝહબી !”